Esther-Marie Albert Bastrup har holdt et stort antall konserter i inn- og utland som solist, bl.a. med Oslo filharmoniske orkester og under Festspillene i Bergen. Hun har også vært aktiv som akkompagnatør. Hun har reist for Rikskonsertene og vært ansatt som repetitør ved Den norske Opera og ballettkompaniet Carte Blanche. Hun har produsert en rekke musikkprogrammer for NRK, bl.a. en serie om kvinnelige komponister. Som pianist har hun bl.a. urfremført klaververker av komponisten Antonio Bibalo.